OpenLLM-France/wikimedia huggingface dataset:
# Indonesiaren Ekialdeko Timorren inbasioa

Indonesiaren Ekialdeko Timorren inbasioa 1975eko abenduaren 7an hasi zen. Antikolonialismoaren aitzakiarekin Indonesiak Ekialdeko Timor militarki inbaditu zuen. Portugalen kolonizazioaren ostean FRETILINek gidatutako gobernua egon zen, eta hau modu bortitzean kaleratu zuten. Kalkuluek diote 100.000 soldadu eta zibiletik gora hil zirela, heriotza bortitzen ondorioz edo goseteen ondorioz.
Gerraren osteko lehenengo urteetan Indonesiako militarrek erresistentzia handia izan zuten mendietatik, baina 1977-1978tik aurrera Ameriketako Estatu Batuek eta Australiak emandako armak erabilita FRETILINen egitura suntsitu zituzten. Hala ere bi hamarkadetan zehar borrokak izan ziren Indonesiaren eta Ekialdeko Timorren aldeko taldeen artean. 1999an NBEk gidatutako erreferenduma egin zen eta independentziaren alde bozkatu zuten.

## Kanpo estekak

* Datuak: Q2583734
# Indonesiera

Indonesiera Indonesiako hizkuntza ofiziala da. Malaysieraren erregistro estandar bat da, Indonesiako uhartedian lingua franca gisa erabili izan dena ehunka urtez. Kontuan izan behar da Indonesian 700 bat hizkuntza mintzatzen direla. Indonesiera lehen hizkuntza dutenak 23 milioi inguru dira, baina beste 140 milioi indonesiarrentzat bigarren hizkuntza da.

## Adibidea

Hona hemen Joseba Sarrionandiaren Esklabu erremintaria olerkiaren indonesierazko bertsioa:
| Esklabu erremintaria Sartaldeko oihanetan gatibaturik Erromara ekarri zinduten, esklabua, errementari ofizioa eman zizuten eta kateak egiten dituzu. Labetik ateratzen duzun burdin goria nahieran molda zenezake, ezpatak egin ditzakezu zure herritarrek kateak hauts deitzaten, baina zuk, esklabu horrek, kateak egiten dituzu, kate gehiago. | Budak tukang besi Tahanan di hutan tropis sendiri mereka membawamu ke Roma, budak, mereka memberimu pekerjaan tukang besi dan kau membuat rantai. Baja membara yang kau keluarkan dari oven bisa kau bentuk menjadi apa saja, supaya orang-orangmu bisa membuka rantai, namun kau, budak itu, kau terus membuat rantai, lebih banyak rantai. |

## Erreferentziak

* 1 2 Indonesian. ethnologue.com (Noiz kontsultatua: 2016-08-29).
* ↑ 38. araua - Munduko estatu-izenak, herritarren izenak, hizkuntza ofizialak eta hiriburuak. Euskaltzaindia (Noiz kontsultatua: 2011-6-25).
* ↑ 53. araua - Munduko estatuetako hizkuntza ofizialak. Euskaltzaindia (Noiz kontsultatua: 2011-6-25).
* ↑ Sugiharto, Setiono. Indigenous language policy as a national cultural strategy. thejakartapost.com (Noiz kontsultatua: 2016-8-29).
* ↑ Esklabu erremintaria, armiarma.eus
* ↑ Budak tukang besi, olerkia.tripod.com

## Kanpo estekak

* Datuak: Q9240
* Multimedia: Indonesian language / Q9240
# Iragarki (argipena)

Iragarki terminoak esanahi eta erabilera zenbait ditu:
* iragarkia, publizitate-tresna,
** esku-papera edo iragarki-orria,
** iragarkia administrazioko idazki mota;
* iragarkia edo jakinarazpena, zerbait komunikatzen duen agiria,
** iragarki taula, iragarkiak jartzeko taula bat.
# Iragarne Piñero

Iragarne Piñero Berriatua (Santurtzi, 1986ko maiatzaren 7a) bizkaitar futbolari ohi eta entrenatzailea da, atezain moduan aritzen zena.

## Estatistikak

| Kluba | Denboraldia |
| Peña Athletic | 2002-2003 |
| Athletic Club B | 2003- 2009 |
| Athletic Club | 2007-2009 |
| Abanto | 2009- 2010 |
| Eibar KE | 2010- 2011 |
| Abanto | 2011- 2013 |

## Erreferentziak

* ↑ «El Ezkurdi, una apuesta por el fútbol con f de femenino» Deia 2015/04/06.
* Datuak: Q5412392
# Iragarki (publizitatea)

    Artikulu hau publizitate-tresnari buruzkoa da; beste esanahietarako, ikus «Iragarki (argipena)».
Iragarkia zerbaiten berri emanez argitaratzen den jakinarazpen publikoa da.
Iragarki bat ikusizko, entzunezko edo ikus-entzunezko euskarri bat da, iraupen laburrekoa, eta mezu bat transmititzen duena. Normalean ideia edo gertaera jakin batean zentratua izaten da, publizitate-helburuekin. Zerbaiten berri emanez argitaratzen den jakinarazpen publikoa da. Igortzen diren iragarkiek, helburu komertzialak dituzte (adibidez, zerbitzu publikoaren publizitateak, erakundeen publizitateak edo bestelako publizitate ez-komertzialek erabiltzen dituzten iragarkiak). Ematen diren iragarkiek merkataritza-helburuak dituzte.
Publizitate-iragarkia pertsonek produktu, gertaera, edo antzeko zerbait ezagutu ahal izateko egiten den mezua da. Horregatik, publizitate-iragarkiak konpainien parte dira, iragarkiak asmo sinesgarri batekin lotuta daudelako eta artikuluak, produktuak eta zerbitzuak sustatzera bideratuta daudelako.

## Kanpo estekak

* Datuak: Q1094729
* Multimedia: Advertising slogans / Q1094729
# Iragarmen

Iragarmena zientifikoki demostratu gabeko zentzumenez kanpoko pertzepzio mota bat da. Horren bitartez, zenbait pertsonak etorkizunean gerta daitezkeen gertaeren gaineko informazioa jaso dezakete. Pertzepzio mota hori dutenak ikusmendun izena dute. Ikusmendun askok erlijioarekin lotura zuzena izan dute, esaterako ustezko Ama Birjinaren agerraldiekin lotuta egon direnak. Beste motatako ikusmendunak parapsikologiaren munduarekin lotura izan dute, askotan mediumen bitartez. Dena dela, historikoki, horrelako fenomenoak kultura guztietan ezagutu dira. Euskal Herrian, XX.mendearen erdian, Maritxu Güller, "Uliako sorgina" bezala ezagututa, oso ezaguna izan zen.

## Ikusmendun ezagunak

* Maritxu Güller
* Jacinta Marto‎

## Erreferentziak

* ↑ https://www.youtube.com/watch?v=m3lN6KP8Tmo

## Kanpo estekak

* (Ingelesez): Testigantzak.
* Datuak: Q2975244
# Iragan

Iragana edo lehena gauden unearen aurretik gertatu den oro dugu. Denborarekin erlazioa duen kontzeptua da. Iragana aztergai duen diziplina ugari da historia, arkeologia, paleontologia, antropologia, filologia... horietako zenbait direlarik. Geroa edo etorkizuna lirateke iraganaren kontrakoak bien arteko muga orainak zehazten duelarik.
Fisikan iragana espazio-denborako puntu batean dagoenarengan eragina duten puntuen multzoa dela esaten dute. Mekanika klasikoak ordea denbora dimentsioareki soilik erlazionatzen du iragana momentu berean gertatzen diren gertakariek iragan berbera dutela ondorioztatuz.

## Erlatibitate berezia

Erlatibitate bereziaren arabera espazio-denbora jarraituan gertatzen diren perturbazioak argiaren abiaduran eroaten dira, honen arabera puntu baten iragana puntu horrengan eragina izan dezaketen puntuek osatzen dute horretarako iraganeko puntuak eta orainaren puntua argi izpien bidez elkartzea posible izan beharko litzateke. A puntua gertatu eta B puntua gertatu arteko denboran argi izpiek Atik Bra joateko astirik ez badute orduan A puntua ez litzateke Bren iragan izango. Aurrekoak espazio-denbora diagrama batean adieraziko bagenitu iraganak kono bat osatuko luke iraganeko argi kono izenez ezagutzen dena. Konoaren barneko gertakari guztiak konoaren erpineko gertakaria baino lehenago gertatzen da ikusle ororentzat kono barneko eremua erpineko gertakariaren iragana delarik.

## Lotutako gaiak

* Oraina
* Etorkizuna
* Historia
* Denbora bidaia

## Kanpo estekak

* Datuak: Q192630
* Multimedia: Past / Q192630
* Aipu famatuak: Iragana
# Iragarki taula

Iragarki taula edo iragarki ohola jakinarazpen publikoak, iragarkiak eta bestelako oharrak plazaratzeko lekua da, lantoki, ikastetxe edo beste erakin batean nahiz kalean, maiz horretarako espreski prestatutako ohol baten gainean. Bere helburua horrelako oharrak jartzeko leku finko eta publikoa ezartzea, komunikazioa erraztu eta aigir horien sakabanatzea saihesteko.

## Kanpo estekak

* Datuak: Q183398
* Multimedia: Bulletin boards / Q183398
# Iragarpen (argipena)

Pronostiko, prognosia edo iragarpena terminoek adiera eta erabilera zenbait dituzte:
* pronostiko edo aurresana, etorkizunean fenomeno batek izango duen bilakaerari buruzko iragarpena, bereziki prozedura arrazional edo zientifikoen bitartez burutua,
** eguraldiaren iragarpena, eguraldiaren edo fenomeno meteorologiko baten etorkizuneko bilakaerari buruzko aurresana;
* medikuntzan, pronostikoa, gaixotasun baten bilakaerari buruzko iragarpena;
* iragarpena, etorkizuneko igarpen edo azti-lana.
# Iragaitzaren katedrala

Iragaitza edo ´Jasokundearen katedrala, Kharkov hirian (Ukraina) dagoen tenplu ortodoxoa da. Hiri horretako tenplu ortodoxo nagusia izan zen, XX. mendearen hasiera arte, orduan amaitu baitzen Deikundearen katedrala.
Iragaitzaren katedrala, 1841ean amaitua, Lopan ibaiaren ertzean dago, Unibertsitatea izeneko muinoaren gainean, eta hiri profila du nagusi. Kanpandorrea 90 metro altu da (munduko 11. kanpandorre ortodoxo altuena), inspirazio neoklasikokoa dauka eta 1820ko hamarkadan eraiki zen, Napoleonen inbasioaren ondoren, Errusiako Alexandro I. tsarrari esker. Eliza, XVIII. mendearen azken laurdenekoa, estilo barroko berantiarrekoa da, Moskuko San Klemente modeloan inspiratua. Ezkizko zurezko urre-koloreko ikonostasioa nabarmentzen da. Erloju frantses handi bat jarri zuten kanpandorrean 1856an. Erregimen sobietarrean, eliza itxi egin zuten, eta 1929an botatako kupulak. XX. mendeko 70eko hamarkadaren amaieran zaharberritu zuten; gaur egun, Moskuko Patriarkatuaren mende dagoen Ukrainako Eliza Ortodoxoarena da. 2022ko martxoaren 2an, katedralak era askotako kalteak jasan zituen Kharkov hiria suntsitu zuten Errusiako bonbardaketengatik, gerra errusiar-ukrainarraren esparruan. Sare sozialetan zabaldutako irudiek tenpluaren barrualdea erakutsi zuten lurrean beirateen kristalekin, markoan sartutako obrekin eta egur zati ugarirekin.

## Erreferentziak

* ↑ Egorov, A. M.; Zhivankov, K. I.; Ilicheva, V. O.; Shariy, S. V.; Yuferov, V. B.. (2013-06-15). «On Plasma Separation ofSpent Nuclear Fuel in Ionization Stage» Физические основы приборостроения 2 (2): 82–87. doi:10.25210/jfop-1302-082087. ISSN 2225-4293. (Noiz kontsultatua: 2022-04-25).
* ↑ (Gaztelaniaz) «Los bombardeos rusos golpean la catedral de la Asunción de Jarkov» Religión Digital 2022-03-03 (Noiz kontsultatua: 2022-04-25).

## Kanpo estekak

* Datuak: Q2381859
* Multimedia: Dormition Cathedral, Kharkiv / Q2381859
# ISO espazio teleskopioa

Infragorrizko behatoki espaziala, (Infrared Space Observatory, ISO, ingelesez) infragorrizko behaketak egiteko diseinatu zen espazio teleskopioa da. ESA agentziak gidatutako proiektua da, ISAS (gaur egun JAXA japoniar espazio agentziaren barnean dago) eta NASAren laguntzarekin. Proiektua 1979an proposatu zen baina 1995eko azaroaren 17raino ez zen orbitan ezarria izan, orbitan ezartzeko, Kourouen aireratu zen Ariane 4 4P deritzon ibilgailu bat erabili zen. 1998ko maiatzaren 16an misioa amaitu zen, espazio teleskopioa atmosferara bidali zutelako bertan deusezteko. Espazioan egon zen bitartean, ordura arte bidali zen espazio teleskopiorik onena zen infragorrien arloan.

## Tresneria

Teleskopioak helio likidoaren bidezko hozte-sistema bat zuen, 0.6m-ko ispilu nagusi bat edukitzeaz gain. Ispilu nagusiak lau tresnari argia bidaltzeko ahalmena zuen, piramide itxurako beste ispilu bati esker, aipatutako lau tresnak ondorengoak zirenː
* ISOCAMː 2.5 mikretatik 18 mikretaraino eraginkorra zen infragorrizko kamera.
* ISOPHOTː 2.5 eta 240 mikren artean eraginkorra zen fotopolarimetro bat, zero absolututik hurbil zeuden gorputz izoztuak aztertzeko gai zena.
* SWS (Short-Wave Spectrometer)ː 2.4 eta 45 mikren arteko objetuak behatzeko gai zen espektometroa. Objektu oso hotzen osaera kimikoa aztertzeko ere balio zuen.
* LWS (Long-Wave Spectrometer)ː 45 eta 197 mikren artean eraginkorra zen espektometroa. Objektu hotzen ikerketa espektroskopikoa burutzeko diseinatuta, adibidez, espazio hurrunean dauden hautsezko hodeiak aztertzeko balio zuen.
Teleskopio honen bizitza mugatuta zegoen, barnean zuen helio likidoa behar-beharrezkoa baitzuen bere burua mantentzeko. 2286 litro helio likido sartu zizkioten 18 hilabete iraungo zituela pentsatuz, azkenean 28 hilabete iraun zituen. Teleskopio honek eman zizkugun datu batzuk, oraindik ere aztertzen ari dira zientzialariak.

## Ikus, gainera

Infragorriz dabiltzan beste espazio teleskopio batzukː
* IRAS
* Spitzer
Espazio teleskopio ospetsuakː
* Hubble
* James Webb

## Kanpo estekak

ISOren webgune ofiziala (Ingelesez)
* Datuak: Q779547
* Multimedia: Infrared Space Observatory / Q779547
# ISO 9000

ISO 9000 erakunde eta enpresetan kalitatezko produktuak ekoiztu eta zerbitzuak eskaintzeko kontrol sistema batek bete behar dituen beharrizan minimoak zehazten dituen ISO erakundearen estandar multzoa da. Hornitzaileak bezeroari bermatu behar dio kalitate sistema eraginkorra duela, eta emango diren enkarguak beharrizanetara egokituta daudela eta aldez aurretik ezarritako kalitate irizpideei erantzuten diola. 1987ko martxoan ezarri zen.

## ISO 9000 estandarren multzoa

   * ISO 9000: 9001tik 9003rako ereduen interpretaziorako gida da.
   * ISO 9001: diseinu, garapena, ekoizpena, instalazioa eta zerbitzurako kalitatea garantiaren eredua zehazten du.
   * ISO 9002 eta ISO 9003: ekoizpena, instalazioa, amaierako inspekzioa eta probetarako kalitatea garantiaren eredua zehazten du.
   * ISO 9004: aholkuak ematen ditu kalitatearen kudeaketaren aplikazioari buruzkoak eta deskribatzen du kalitate sistemaren ze prozesuak hartu behar diren kontutan.
Softwarerako, ISO/IEC 9000-3 argitaratu zen, ISO 9001 arauaren aplikazioa daukana, garapenean, hornikuntzan eta softwarearen mantenuan. Horrela, ISO 9000-3, interpretaziorako gida bat da ISO 9001aren aplikaziorako.

## Kanpo estekak

* Datuak: Q206008
* Multimedia: ISO 9001 / Q206008
# ISO irudi

    Artikulu hau fitxategiari buruzkoa da; beste esanahietarako, ikus «ISO (argipena)».
ISO irudia disko trinko, alegia CD edo DVD batean informazioa gordetzen duen fitxategia da. Fitxategi hauek irakurtzeko soilik atributua dute eta gehien bat interneten erabiltzen dira sistema eragileak banatzeko; batez ere Linuxen distribuzioak. Behin fitxategia jaitsita diskoak grabatzeko aplikazioak fitxategi horren informazioarekin diskoa osatuko du. Zenbait aplikaziok, hala nola DAEMON Tools edo IsoDiskek, ISO fitxategietan oinarriturik unitate birtualak osatzen ahal dituzte.

## Kanpo estekak

* Datuak: Q877050
# ITER

ITER (International Thermonuclear Experimental Reactor; euskaraz: «Nazioarteko Erreaktore Termonuklear Esperimentala») nazioarteko proiektu zientifiko handi bat da, fusio nuklear bidez energia modu komertzialean ekoiz daitekeela frogatzeko sortua. Konplexutasun handiko proiektua da; proiektuaren ideia 1986an sortu zen, fusio nuklear bidezko erreaktore baten egingarritasun zientifikoa eta teknikoa frogatzeko asmoz. ITER Cadarachen (Rodanoren Ahoak, Frantzia) ari da eraikia izaten, eta 14000 milioi euro inguru kostako da, historiako bosgarren proiektu garestiena Apollo Programaren, Nazioarteko Espazio Estazioaren, Manhattan Proiektuaren eta GPS sistemaren ondoren.
ITER proiektuan zazpi herrialde eta erakundek hartzen dute parte: Europar Batasunak, Indiak, Japoniak, Txinako Herri Errepublikak, Errusiak, Hego Koreak eta AEBek. Europar Batasunak kostuaren % 45 inguru jarriko du, eta gainerakoek % 9 gutxi gorabehera.
ITER fusio-erreaktorea Tokamak motakoa da, 500 MW-eko potentzia sortzeko diseinatua. Fusio prozesua abiarazi eta iraunarazteko eman behar zaiona baino energia gehiago sortzen duela frogatzea du helburu nagusia, gaur artean inongo fusio-erreaktorek lortu ez duena. ITERaren instalazioen eraikuntza 2007an hasi zen, baina proiektuak atzerapen eta gainkostu handiak izan ditu. Ez da espero eraikuntza-fasea 2019a baino lehen amaituko denik. Erreaktorearen abiaraztea urte horretan bertan izatea espero da eta plasma-saiakuntzak 2020an hasiko dira, baina deuterio-tritio fusio osoa ez da 2027a baino lehen hasiko, eta hori aurretik izango dituen arazo teknikoak arrakastaz konponduko balitu.

## Ikus, gainera

* Tokamak
* JET (Joint European Torus)
* Stellarator
* Fusio nuklear
* Erreaktore nuklear
* Fusion for Energy

## Kanpo estekak

* ITERren web orri ofiziala

## Erreferentziak

* ↑ (Ingelesez) Amos, Jonathan. (2010ko urriaren 14a) Key component contract for ITER fusion reactor. Bbc.co.uk.
* ↑ (Ingelesez) "ITER – Our Contribution". Fusionforenergy.europa.eu.
* ↑ (Ingelesez) "Lengthy ITER dispute concludes in favour of France". European Commission press release. Cordis.europa.eu (2005eko ekainaren 28a).
* ↑ (Ingelesez)"Noiz egongo da ITER hori erabilbarri"
# ITP

Industria de Turbo Propulsores (ITP) euskal enpresak; ingeniaritza, ikerketa eta garapena, fabrikazioa eta fundizioa, muntaia eta motor aeronautiko eta gas turbinen frogak egiten ditu. Egoitza nagusia Zamudioko parke teknologikoan du.
Jarduerei dagokienez, motor aeronautikoen eta gas-turbinen ingeniaritzan, ikerketan eta garapenean, fabrikazioan eta fundizioan eta muntaduran eta entseguetan aritzen da, eta motorrak eta hegazkinak mantentzen ere bai. Munduko motor-fabrikatzaile ororentzako dagoen mantenu zerbitzu ofizial handiena dauka, gai baita urtean 400 motor baino gehiago konpontzeko. Arlo zibilean eta militarrean aritzen da lanean. Aurten, Espainiako Defentsako Ministerioarekin, beste kontratu bat izenpetu du, EJ200 motorretan 519 unitateko lotea produzitzeko. Europako Eurojet kontsortzioko kide da, eta orobat Tigre helikopteroak fabrikatzeko beste batekoa. Europan eta Amerikan, produkzioko eta fabrikazioko 11 zentro dauzka, eta baita beste zenbait Barakaldon ere. 2004. urtearen amaieran, 2.200 laguneko plantilla zeukan. Urte horretan, 379 milioi euro fakturatu zituen, 87 milioi euro inbertitu zituen I+G arloan eta 37,3 milioi eurora heldu zen irabazietan.
2009. urtearen amaieran 1.639 langile zituen. 2017. urtean merezimenduzko Lauaxeta saria eman zion Bizkaiko Foru Aldundiak enpresari, euskararen aldeko jardunagatik.
2017ko abenduan Josep Pique izendatu zuten ITPko presidente, Ricardo Marti Fluxa ordezkatuz.

## Akziodunak

* Rolls-Royce %100
2016ko uztailean iragarri zuen, aurrez Sener Aeronáuticak zuen %53,125 720 milioian erostera zihoala, lehendik zuen %46,875eko partaidetza osatuz. 2017ko abenduan jo zuen ontzat salerosketa Espainiako Gobernuak.

## Erreferentziak

* ↑ CC-BY-SA http://www.argia.com/argia-astekaria/2018/zer-da-itp Argia, 2005-12-04

## Kanpo estekak

* (Gaztelaniaz) ITPren webgune korporatiboa
* Rolls-Roycen erosketa iragarpena
* Lauaxeta Saria 2017
* Datuak: Q1661922
* Multimedia: ITP Aero / Q1661922
# ITT

ITT siglak izan daiteke:
* ITT Inc., estatubatuar korporazioa;
* ITT analisia edo tratatzeko asmoaren araberako analisia, saiakuntza kliniko baten emaitzen azterketa;
* intention to treat (ITT), epidemiologian.
# ISTAT

ISTAT (italieraz: Istituto Nazionale di Statistica) Italiako estatistika ikerketarako nazio institutua da. 1926an sortu zuten, Mussoliniren gobernuaren garaian, herrialdeko datu demografiko eta ekonomiko nagusiak biltzeko.
Eurostateko kidea, bere lanak Creative Commons lizentziapean argitaratzen ditu.

### Presidenteak

Istituto Centrale di Statistica:
* Alberto Canaletti Gaudenti (1945 - 1949)
* Lanfranco Maroi (1949 - 1961)
* Giuseppe De Meo (1961 - 1980)
* Guido Maria Rey (1980 - 1989)
Istituto Nazionale di Statistica:
* Guido Maria Rey (1989 - 1993)
* Alberto Zuliani (1993 - 2001)
* Luigi Biggeri (2001 - 2009)
* Enrico Giovannini (2009 - 2013)
* Antonio Golini (2013 - 2014)
* Giorgio Alleva (2015 - )

## Kanpo estekak

* (Italieraz) Institutuaren webgune ofiziala
* Datuak: Q214195
* Multimedia: Istituto Nazionale di Statistica / Q214195
# IShowSpeed

Darren Watkins Jr. (Cincinnati, 2005eko urtarrilaren 24an), IShowSpeed izengoitiz online ezagunagoa da, estatubatuar rap abeslari komiko bat da, vlog sortzaile eta memeen kritikoa da.

## Erreferentziak

* ↑ (Ingelesez) Writer, Owen Slot, Chief Sports. Chunkz, Pieface, and a YouTube-inspired sporting apocalypse. ISSN 0140-0460. (Noiz kontsultatua: 2023-04-27).
* ↑ (Ingelesez) published, Joshua Wolens. (2022-11-15). «Banned Valorant streamer yanked from football broadcasts after misogynistic video resurfaces» PC Gamer (Noiz kontsultatua: 2023-04-27).

## Kanpo estekak

* Datuak: Q114834007
* Multimedia: IShowSpeed / Q114834007
# Iglesias

Iglesias esanahi desberdineko hainbat gauza izan daiteke:

## Lekuak

* Iglesias, Burgos probintziako herria.
* Iglesias, Italiako herria.

## Pertsonaiak

* Pablo Iglesias, PSOEren sortzailea.
* Julio Iglesias, abeslari espainiarra.
* Enrique Iglesias, abeslari espainiarra, aurrekoaren semea.
* Ezequiel Gutiérrez Iglesias, Costa Ricako politikaria.
* Leonardo Iglesias, futbolari argentinarra.
* Juan Ignacio Pérez Iglesias, EHUko irakaslea.
# Iglesias (Burgos)

Iglesias Burgosko udalerria da, Odra-Pisuerga eskualdean dagoena.
2008ko urtarrilaren 1eko erroldaren arabera 144 biztanle zituen.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1076391
* Multimedia: Iglesias, Burgos / Q1076391
# Igitai-belar arrunt

Igitai-belar arrunta (Linaria vulgaris) plantaginazeoen familiako belar iraunkorra, 20-50 cm luzea. Europako eskualde gehienetan hazten da.

## Kanpo estekak

* Datuak: Q157078
* Multimedia: Linaria vulgaris / Q157078
* Espezieak: Linaria vulgaris
# Iglesiarrubia

Iglesiarrubia Burgosko udalerria da, Arlanza eskualdean dagoena.
2008ko urtarrilaren 1eko erroldaren arabera 56 biztanle zituen.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1628329
* Multimedia: Iglesiarrubia / Q1628329
# Iglesia geltokia

Iglesia geltokia, Madrilgo metroaren geltoki bat da, Espainiako Madril hiriburuko Chamberí barrutian.
1919ko urriaren 17an inauguratu zen.
* Datuak: Q1113361
* Multimedia: Estación de Iglesia / Q1113361
# Igliano

Igliano Italiako udalerri bat da. Cuneoko probintzian kokatuta dago, Piemonte eskualdean. 68 biztanle ditu, 3,4 kilometro koadroko azaleran banatuta.

## Mugakideak

Iglianok honako udalerri hauekin egiten du muga:
Castellino Tanaro Marsaglia Murazzano Roascio Torresina

## Kanpo estekak

* Datuak: Q20107
* Multimedia: Igliano / Q20107
# Iglesias (Italia)

Iglesias Carbonia-Iglesiasko (Sardinia, Italia) udalerria da.

## Kanpo estekak

* Datuak: Q13661
* Multimedia: Iglesias (Italy) / Q13661
# Igiugig (Alaska)

Igiugig Ameriketako Estatu Batuetako erroldak esleitutako leku bat da. Lake and Peninsula Boroughn kokatuta dago, Alaska estatuan. 68 biztanle ditu, 57,296849 kilometro koadroko azaleran banatuta.

## Ikus, gainera

* Lake and Peninsula Borough

## Kanpo estekak

* Datuak: Q2682014
* Multimedia: Igiugig, Alaska / Q2682014
# Inaba santutegia

Inaba santutegia (japonieraz: 伊奈波神社, Inaba Jinja) Japoniako Gifu hirian dagoen santutegi xintoista da. Kinka mendiaren oinean kokaturik dago, Gifuko gazteluaren azpian.

## Historia

Japoniako santutegi zaharrenetarikoa da, k.o. 85 urtean sortu baitzen. Hasiera hartan Kinka mendiaren iparraldean eraiki zen baina Saitō Dōsan samuraiak gaur egun kokatuta dagoen tokira mugitu zuen 1539an.

## Jaialdiak

* Sebutsun (otsailaren 3an): Errezu nagusia 9:20tan hasten da eta arratsaldeko 6etan 100 kandela pizten dira.
* Gifu jaialdia (apirilaren 5ean): Kashimori eta kogane santutegiekin batera antolatzen da.

## Kanpo estekak

* Datuak: Q701414
* Multimedia: Inaba-jinja / Q701414
# Inaciolândia

Inaciolândia Brasilgo udalerri bat da, Goiás estatuan kokatua. 5.954 biztanle ditu 688,197 km²ko eremuan.

## Ikus, gainera

* Goiás

## Kanpo estekak

* Datuak: Q928499
* Multimedia: Inaciolândia / Q928499
# Inagh

Inagh (irlanderaz Eidhneach, "Huntza" esan nahi du) Irlandako mendebaldeko Clare konderriaren erdialdean dagoen udalerria eta parrokia da. Ennis udalerritik 14 kilometro mendebaldera dago, izen bereko Inagh ibaiaren ertzean. Parrokia Inagh eta Cloonanaha herriek osatzen dute.

## Kanpo estekak

* Inagh udalerriaren webgunea (Ingelesez)
* Datuak: Q987790
* Multimedia: Inagh / Q987790